24/02/2010 | Administración LocalMunicipal
Oza dos Ríos
Aprobación definitiva do Regulamento especial número 1

ANUNCIO CELESTINO J. AMIGO LIÑARES, secretario do Concello de Oza dos Ríos, CERTIFICO: Que sometido a exposición pública durante o prazo legalmente establecido o expediente e acordo de aprobación inicial do Regulamento Especial de Honras e Distincións deste Concello, no Boletín Oficial da Provincia e tablón se formularon reclamacións, polo que se entende definitivamente aprobado, transcribíndose a continuación o acordo do Concello Pleno do 29 de xuño de 2009, xunto co texto articulado do citado Regulamento: 5.–APROBACIÓN DO REGULAMENTO ESPECIAL DE HONRAS E DISTINCIÓNS DO CONCELLO DE OZA DOS RÍOS. –Polas consideracións que se verquen na exposición de motivos da propia norma regulamentaria que se achega e ó abeiro da normativa que na mesma se expresa, o Concello Pleno, por unanimidade, acorda: Primeiro. –Aprobar inicialmente o Regulamento de honras e distincións do Concello de Oza dos Ríos. Segundo. –Abrir un período de información pública de trinta días, mediante edicto insertado no tablón de anuncios do Concello e no Boletín Oficial da Provincia, para que os interesados poidan examinar o expediente e presentar alegacións, que serán resoltas polo Pleno da Corporación. Transcurrido dito prazo sen que se presenten alegacións, entenderase definitivamente aprobado. Terceiro. –O Regulamento non entrará en vigor ata que se publique o seu texto íntegro no Boletín Oficial da Provincia. A partir da sú publicación poderá ser impugnado ante a xurisdicción contencioso-administrativa. Oza dos Ríos, 31 de decembro de 2009. Ordenado e visado O alcalde José Ramón Peón Pérez O secretario REGULAMENTO ESPECIAL DE HONRAS E DISTINCIÓNS DO CONCELLO DE OZA DOS RÍOS EXPOSICIÓN DE MOTIVOS O recoñecemento público e solemne das accións meritorias das persoas e organizacións, dos comportamentos ou actuacións máis directamente unidos ós principios xerais que inspiran a nosa Constitución e á ética común a tódolos seres humáns, é un deber de toda sociedade democrática. O Concello de Oza dos Ríos, mediante este regulamento, asume este deber coa convicción de que o seu cumprimento beneficia non somentes ás persoas e institucións distinguidas, senon tamén e principalmente á propia comunidade municipal en cuio nome se honra a aquelas, xa que o recoñecemento solemne dos méritos adquiridos como consecuencia da realización de actos a favor da comunidade de Oza dos Ríos, reforza a nosa identidade á vez que conforma unha das súas máis peculiares manifestacións. A solemnidade do agradecemento público, dignificado pola lexitimidade democrática das Institucións que o realizan, constitúe un reforzo para a promoción na nosa sociedade dos valores democráticos, éticos ou morais que xustifican a distinción ou a honra recoñecidas. Atendendo a esa vontade inequívoca e á necesidade de ofrecer un marco normativo que dignifique, consolide e promova o recoñecemento de honras e distincións no noso Concello, regulando a súa concesión e inscripción, a Corporación municipal aprobou o seguinte texto articulado. CAPÍTULO I Obxecto Artigo 1.° O presente Regulamento ten por obxecto a regulación dos distintivos e nomeamentos honoríficos encamiñados a premiar especiais merecementos, beneficios sinalados, servicios extraordinarios, calidades e circunstancias singulares que concorran nos galardoados, persoas físicas ou xurídicas, a tenor do establecido nos artigos 189 a 191 do Real Decreto 2.568/1986, de 28 de novembro. Artigo 2.° Todas as distincións a que fai referencia este Regulamento teñen carácter honorífico, sen que, por tanto, outorguen ningún dereito administrativo nin de carácter económico. CAPÍTULO II Clases de honras e distincións Artigo 3.° As honras que o Concello de Oza dos Ríos poderá conferir para premiar especiais merecementos ou servicios extraordinarios prestados ao Municipio serán os seguintes: 1. Fillo predilecto de Oza dos Ríos.2. Fillo adoptivo de Oza dos Ríos.3. Fillo distinguido de Oza dos Ríos.4. Visitante distinguido.5. Membro honorario da Corporación.6. Medalla do Concello de Oza dos Ríos nas categorías de ouro e prata.7. Designación de vías públicas, complexos urbanos ou instalacións públicas co nome dunha persoa vencellada ao municipio. Artigo 4.° A concesión das distincións honoríficas expresadas deberá ir precedida do cumprimento das normas establecidas no presente regulamento. CAPÍTULO III Títulos de fillo predilecto e de fillo adoptivo Artigo 5.° 1.–A concesión do título de fillo predilecto de Oza dos Ríos só poderá recaer en quen, tendo nacido no municipio destacase de forma extraordinaria por cualidades ou méritos prestados en beneficio e honra de Oza dos Ríos que acadaran consideración indiscutible no no ámbito público.2.–A concesión do título de fillo adoptivo de Oza dos Ríos poderá outorgarse ás persoas que, sen ter nacido no municipio, reúnan as circunstancias sinaladas no parágrafo anterior.3.–Tanto o título de fillo predilecto como o de fillo adoptivo poderán ser concedidos a título póstumo. Artigo 6.° 1.–Os títulos de fillo predilecto e adoptivo, ambos de igual rango, constitúen a maior distinción do Concello, polo que a súa concesión farase sempre según criterios moi restrictivos.2.–Os títulos anteriores terán carácter vitalicio e, unha vez outorgados tres de cada unha das clases, non poderán conferirse outros mentres vivan as persoas favorecidas, a menos que se trate dun caso moi excepcional, a xuízo da Corporación, que haberá de declarar esa excepcionalidade previamente en sesión plenaria e por maioría de dous tercios. Artigo 7.° 1.–A concesión dos títulos de fillo predilecto e de fillo adoptivo será acordada polo Pleno da Corporación municipal co voto favorable da maioría absoluta dos membros que a compoñen, a proposta do alcalde e previo expediente no que deberán quedar acreditados os merecementos que xustifiquen estas honras.2.–Acordada a concesión de calquera dos dous títulos anteriores, a Corporación municipal sinalará a data en que se reunirá en sesión solemne para facer entrega ao agraciado do diploma e das insignias que acrediten a distinción.3.–0 expresado diploma deberá estenderse nun pergamiño artístico e contera de maneira moi sucinta os merecementos que xustifican a concesión. A insignia axustarase ao modelo que no seu día aprobe o alcalde, no que deberá figurar en todo caso o escudo do municipio, así como a inscripción de fillo predilecto ou fillo adoptivo, segundo proceda. Artigo 8.° As persoas ás que se lle concedan os títulos de fillo predilecto ou fillo adoptivo do municipio terán dereito a acompañar á Corporación municipal nos actos ou solemnidades a que esta concorra, ocupando o lugar que para iso lle está sinalado. A tal efecto, o alcalde dirixirá aos interesados unha comunicación oficial nas que se lles indique o lugar, data e hora da celebración do acto ou solemnidade participándolles a invitación a asistir. CAPITULO IV Títulos de fillo distinguido e de visitante distinguido Artigo 9.° 1.–A concesión do título de fillo distinguido de Oza dos Ríos só poderá recaer nas persoas que, tendo nacido no municipio, enaltecesen o nome de Oza dos Ríos polas súas cualidades humanas ou pola súa traxectoria persoal, profesional, artística ou laboral, residan ou non no municipio de Oza dos Ríos.2.–A concesión do título de visitante distinguido de Oza dos Ríos poderá outorgarse ás personalidades españolas ou estranxeiras que visiten o municipio e merezan especial consideración polas altas responsabilidades que exerzan.3.–Tanto o título de fillo distinguido como o de visitante distinguido serán concedidos por decreto do alcalde, e materializaranse na entrega de diploma ou pergamiño. CAPITULO V Nomeamento do membro honorario da Corporación Artigo 10.° 1.–0 nomeamento de alcalde ou concelleiro honorario do Concello de Oza dos Ríos poderá ser outorgado a personalidades españolas ou estranxeiras, xa como mostra da alta consideración que lle merecen, xa como correspondencia a distincións análogas de que fosen obxecto a Corporación ou autoridades municipais. Para os conceder a estranxeiros requirirase autorización expresa do Ministerio para as Administracións Públicas, previo informe do Ministerio de Asuntos Exteriores.2.–Non poderán outorgarse novos nomeamentos dos expresados no número anterior mentres vivan tres persoas que sexan alcaldes honorarios ou seis que recibisen o título de concelleiro honorario. Artigo 11.° 1.–A concesión destes títulos honoríficos será acordada pola Corporación Municipal co voto favorable da maioría absoluta dos membros que a compoñen, a proposta razoada do alcalde. Poderá facerse con carácter vitalicio ou por prazo limitado, polo período que corresponda ao cargo de que se trate.2.–Acordada a concesión destas distincións, procederase na forma que dispoñen os números 2 e 3 do artigo 7 para a entrega ao premiado de diploma e insignia, que neste caso consistirán nunha medalla idéntica á que usa o alcalde ou os concelleiros, segundo o caso. Artigo 12.° 1.–As persoas ás que se concedan estes nomeamentos non terán ningunha facultade para intervir no goberno nin administración municipal, se ben o alcalde poderá encomendarlles funciones representativas que se exerceran fora do termo municipal.2.–Nos demais actos oficiais que celebre o Concello ocuparán o lugar preferente que a Corporación municipal lles sinale e asistirán a eles ostentando a medalla acreditativa da honra recibida. CAPÍTULO VI Medallas do municipio Artigo 13.° 1.–A medalla de Oza dos Ríos é unha recompensa municipal creada para premiar méritos extraordinarios que concorran en personalidades, entidades ou corporacións, tanto nacionais como estranxeiras, por ter prestado servicios ao municipio ou dispensado honras ao mesmo. Respecto ás persoas físicas, poderán ser concedidas tamén a título póstumo.2.–A medalla terá o carácter de condecoración, establecéndose dúas categorías, ouro e prata. Artigo 14.° 1.–As medallas de ouro e prata serán cuñadas no correspondente metal e todas penderán dunha fita de seda de cor verde, con pasador do mesmo metal que a medalla outorgada. Cando se trate de algunha entidade ou corporación, a fita será substituida por unha gravata da mesma cor, para que pode ser enlazada á bandeiras ou outros símbolos institucionais.2.–Para determinar en cada caso a procedencia da concesión e a categoría da medalla a outorgar, deberá terse en conta a índole dos méritos e servicios, a trascendencia da labor realizada en beneficio e honra do municipio, e as particulares circunstancias da persoa proposta para a condecoración, prevalecendo sempre a calidade dos merecementos sobre o número dos mesmos. Artigo 15.° A concesión das medallas será acordada polo Pleno do Concello co voto favorable da maioría absoluta dos membros que o compoñen, a proposta razoada do alcalde. Artigo 16.° As condecoracións outorgadas serán obxecto dun acto solemne de entrega do correspondente diploma estendido en pergamiño artístico, contendo de maneira moi sucinta os merecementos que xustifican a concesión da medalla. CAPÍTULO VII Designación de vías ou instalacións públicas Artigo 17.° O Pleno da Corporación poderá designar unha vía pública, complexo urbano, ou instalación municipal co nome dunha persoa vinculada ao municipio para recoñecer especiais merecementos. A designación requirirá a maioría simple dos concelleiros que concorran á sesión. CAPÍTULO VIII Procedemento Artigo 18.° 1.–A concesión de calquera das honras a que se refire este regulamento requirirá a instrucción previa do oportuno expediente, que sirva para determinar os méritos, cualidades e ou circunstancias singulares que concorran nos galardoados, e que serán aplicados co maior rigor.2.–A iniciación do procedemento farase por decreto do alcalde, ben por propia iniciativa ou a instancia da terceira parte dos membros que integran a corporación ou respondendo á petición razoada dun organismo oficial ou de entidade ou asociación de recoñecida solvencia.3.–No decreto do alcalde designarase de entre os concelleiros un instructor, que se ocupará da tramitación do expediente, asistido do secretario da Corporación ou funcionario no que este delegue. Artigo 19.° 1.–0 instructor practicará cantas dilixencias estime necesarias para investigar os méritos, solicitando informe e recibindo declaración de cantas persoas ou representantes de entidades podan subministrar datos, antecedentes ou referencias que conduzan ao esclarecemento de aqueles.2.–Acabada a práctica de cantas dilixencias fosen acordadas, o instructor formulará proposta motivada, que remitirá ó alcalde.3.–0 alcalde, á vista do actuado no expediente, poderá acordar a ampliación de dilixencias ou aceptar plenamente a proposta e sometela á consideración do Pleno da Corporación, para que adopte a resolución que estime procedente, na forma que dispón este regulamento. Artigo 20.° 1.–Un extracto dos acordos da Corporación outorgando calquera das honras citados deberá inscribirse nun libro-rexistro, que estará a cargo do titular da Secretaría do Concello.0 libro-rexisto estará dividido en sete seccións, unha para cada unha das recompensas honoríficas establecidas neste regulamento.2.–En cada unha das seccións anteriores inscribiranse, por orde cronolóxico de concesión, os nomes e circunstancias persoais de cada un dos favorecidos, a relación de méritos que motivaron a concesión, a data desta e, no seu caso, o do seu falecemento. Artigo 21.° As honras, distincións e nomeamentos concedidos serán entregados no Salón de Sesións do Concello, con asistencia do Pleno da Corporación e aquelas autoridades e representacións que se estimen pertinentes, atendidas as circunstancias de cada caso. Artigo 22.° 0 Concello poderá privar das distincións que son obxecto deste regulamento, coa conseguinte cancelación do asento no libro-rexisto, calquera que sexa a data en que fosen conferidas, a quen incorra en faltas que aconsellaran esta medida extrema.0 acordo da Corporación no que se adopte esta medida irá precedido do correspondente expediente cos mesmos trámites e requisitos que para o seu outorgamento, e requirirá o mesmo número de votos que foi necesario para outorgar a distinción de que se trate. Artigo 23.° As honras que a Corporación poda outorgar ao Rei non requirirán outro procedemento que a previa consulta á Casa da Súa Maxestade, e en ningún caso se incluirán no cómputo numérico que corno limitación. establece o presente regulamento. Disposición final O presente Regulamento, que consta de vintetrés artigos e unha disposiciónfinal, entrará en vigor logo de que se publique enteiramente o seu texto no Boletín Oficial da Provincia.